
SUTARTIES PROJEKTAS

[bookmark: _Hlk236984672]GATVIŲ DUOBIŲ TAISYMO ASFALTBETONIO MIŠINIU DARBŲ SUTARTIS 

2026 m.                          d. Nr.
Ukmergė

Ukmergės miesto seniūnija, juridinio asmens kodas 188689368, kurios registruota buveinė yra adresu Vytauto g. 88, Ukmergė, atstovaujama ..........................., veikiančio pagal ...................... (toliau – Užsakovas), ir 
....................., juridinio asmens kodas ................, kurios buveinė yra ......................................., atstovaujama ......................., veikiančio pagal ................... (toliau – Rangovas), 
toliau kartu vadinami Šalimis, o kiekvienas atskirai – Šalimi, sudarėme šią darbų rangos sutartį (toliau – Sutartis), kurioje susitariame:


I. BENDROSIOS NUOSTATOS

1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse (toliau – Civilinis kodeksas), Lietuvos Respublikos viešųjų pirkimų įstatyme (toliau – Viešųjų pirkimų įstatymas), Lietuvos Respublikos statybos įstatyme.
1.2. Sutartis sudaroma remiantis Gatvių duobių taisymo asfaltbetonio mišiniu darbų viešojo pirkimo (CVP IS ID 9145168) (pagal vertes – supaprastinto), atlikto atviro konkurso būdu, dokumentais.
1.3. Sudarydamas šią Sutartį Rangovas patvirtina, kad jis turi visus Sutarčiai tinkamai įvykdyti reikiamus atestatus, yra šių Darbų srities specialistas ir turi pakankamai patirties tinkamam sutartinių įsipareigojimų vykdymui, turi žinių, kurias pagal teisės aktus privalo turėti Rangovas.
1.4. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Civiliniu kodeksu, Viešųjų pirkimų įstatymu, Lietuvos Respublikos statybos įstatymu, kitais teisės aktais, pirkimo dokumentais su visais šių dokumentų priedais.

II. SUTARTIES DALYKAS

[bookmark: _Hlk143840580][bookmark: _Hlk119312272]2.1. Pirkimo objektas – Ukmergės miesto gatvių duobių taisymo asfaltbetonio mišiniu darbai (toliau – Darbai). 
2.2. Šia Sutartimi Rangovas savo jėgomis ir rizika įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti ir perduoti Darbus pagal pateiktą Rangovo pasiūlymą (Sutarties 1 priedas), Techninę specifikaciją (Sutarties 3 priedas), kaip numatyta Sutartyje, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai ir laiku atliktų Darbų rezultatą ir sumokėti Rangovui faktiškai atliktus Darbus Sutartyje numatytomis sąlygomis ir tvarka.
2.3. Darbų atlikimo vieta – Ukmergės miesto seniūnijos teritorija.
[bookmark: _Hlk133311267]

[bookmark: _Ref227942311]III. SUTARTIES KAINA IR MOKĖJIMO TVARKA

3.1. Sutarčiai taikoma fiksuoto įkainio kainodara. Darbų kiekiai, nurodyti Techninėse specifikacijose ar Rangovo pasiūlyme, yra preliminarūs ir neturi būti laikomi faktiniu ir tiksliu Darbų, kuriuos Rangovui reikia atlikti, kiekiu. Darbų kiekiai Sutarties vykdymo metu gali didėti arba mažėti. 
3.2. Taikomos Viešųjų pirkimų tarnybos direktoriaus 2019 m. sausio 24 d. įsakymu Nr. 1S-13 (vadovaujamasi aktualia dokumento redakcija) patvirtintos Kainodaros taisyklių nustatymo metodikos (toliau – Metodika) nuostatos. Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Darbų įsigijimui Rangovo pasiūlyme nurodytais įkainiais be PVM. Jei Sutarties vertė bus peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) Pradinės Sutarties vertė.
3.3. Pradinės Sutarties vertė – 340 000,00 Eur (trys šimtai keturiasdešimt tūkstančių eurų, 0 ct). PVM – 71 400,00 Eur. Sutarties kaina su PVM – 411 400,00 Eur (keturi šimtai vienuolika tūkstančių keturi šimtai eurų, 0 ct).
3.4. Apmokėjimo už tinkamai pagal Sutartį atliktus Darbus sumai nustatyti taikomi Rangovo pasiūlyme (Sutarties 1 priedas) nurodyti fiksuoti įkainiai. Užsakovas sumokės Rangovui už faktinį atliktų, Sutartyje numatytų, Darbų kiekį pagal darbų įkainius.
3.5. Sutarties Darbų įkainiuose yra įvertintos visos galimos išlaidos: darbo jėgos, mechanizmų ir medžiagų kaina, mokesčiai, draudimo, transportavimo ir visos kitos, Rangovui priklausančios pagal teisės aktus bei šią Sutartį, išlaidos. Jokių papildomų mokėjimų Rangovas už Darbus reikalauti negali.
3.6. Užsakovas apmoka Rangovui už atliktus Darbus faktiškai atliktų Darbų kiekį padauginus iš Rangovo pasiūlyme (Sutarties 1 priedas) nurodyto įkainio.
3.7. Avansinis mokėjimas nenumatytas.
3.8. Mokėtinos sumos už atliktus Darbus pervedamos į Rangovo nurodytą banko sąskaitą.
3.9. Atsiskaitymas už atliktus Darbus vykdomas:
3.9.1. atlikus numatytus Darbus ir Rangovui pateikus Atliktų darbų aktus (Sutarties 5 priedas) ir Atliktų darbų ir išlaidų apmokėjimo pašymas (Sutarties 6 priedas) (po 2 egz.), patvirtintus Užsakovo atstovo ir techninio prižiūrėtojo.
3.9.2. Rangovas PVM sąskaitą faktūrą gali pateikti Užsakovui tik tada, kai Užsakovas patvirtina 3.11.1 punkte įvardintus dokumentus.
3.10. Užsakovas su Rangovu atsiskaito ne vėliau kaip per 30 (trisdešimt) kalendorinių dienų nuo Sutarties 3.9 punkte nurodytų dokumentų patvirtinimo dienos.
3.11. Sąskaitos faktūros Užsakovui teikiamos tik elektroniniu būdu:
3.11.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis;
3.11.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis;
3.11.3. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
[bookmark: _Hlk99095164][bookmark: _Hlk532550413]3.12. Padidėjus arba sumažėjus pridėtinės vertės mokesčio (PVM) tarifui Sutarties įkainiai atitinkamai didinami arba mažinami. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuoti Sutarties įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. Sutarties įkainiai perskaičiuojami pagal formulę: Kb+M=Kn (Kb – įkainis be PVM; M-PVM naujas dydis; Kn - naujas įkainis). PVM sumos perskaičiavimas įforminamas papildomu susitarimu tarp Užsakovo ir Rangovo.
3.13. Sutarties kaina (įkainiai) dėl kainų lygio pokyčio gali būti peržiūrimi tokiomis sąlygomis ir tvarka:
3.13.1. Peržiūros momentas yra Šalies prašymo kitai Šaliai peržiūrėti Sutarties kainą (įkainius) gavimo diena.
3.13.2. Rangovui mokėtinos sumos už Darbus gali būti perskaičiuojamos, jeigu Valstybės duomenų agentūra (www.stat.gov.lt) kas mėnesį skelbiamo statybos sąnaudų elementų kainų Indekso, labiausiai atitinkančio Objekto rūšį (Keliai ir gatvės), reikšmė pakinta daugiau kaip 0,05 per bet kurį Darbų vykdymo laikotarpį. Šiuos indeksus galima rasti (paieškos seka): https://osp.stat.gov.lt; Visi rodikliai; Rodiklių duomenų bazė; Pagal temą; Ūkis ir finansai (makroekonomika); Kainų indeksai, pokyčiai ir kainos; Statybos sąnaudų elementų kainų indeksai (SSKI), kainų pokyčiai ir svoriai; Statybos sąnaudų elementų kainų indeksai; Statybos sąnaudų elementų kainų indeksai (2021 m. – 100); Viršuje spaudžiame v Lentelės parinktys; Statinių pagal tipą klasifikatorius (CC); Nurodome Keliai ir gatvės; Nurodome laikotarpį.
3.13.3. Sutarties kaina (įkainiai) perskaičiuojama dėl Indekso pokyčio, pagal Sutartį neišpirktų Darbų vertę (įkainius) padauginant iš Indekso pokyčio koeficiento, kuris apskaičiuojamas pagal toliau nurodytą formulę K = IPb / IPr. Kur: K – Indekso pokyčio koeficientas; IPr – Indekso reikšmė laikotarpio pradžioje; IPb – Indekso reikšmė laikotarpio pabaigoje.
3.13.4. Laikotarpio pradžia yra ne ankstesnė negu pasiūlymų pateikimo Pirkime termino pabaigos diena, pabaiga - ne vėlesnė, negu paskutiniojo Atliktų darbų akto pagal Sutartį sudarymo diena.
3.13.5. Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius, perskaičiuotą Pradinės Sutarties vertę.
3.13.6. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).
3.13.7. Sutarties kainos peržiūra gali būti atliekama per bet kurį Darbų vykdymo laikotarpį. Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
3.14. Papildomų darbų apmokėjimui Rangovas faktiškai atliktų Darbų aktuose turi nurodyti faktiškai atliktų papildomų darbų, numatytų darbų pakeitime, pavadinimą, vienetus, kiekį, vieneto įkainį, bendrą sumą, kitus papildomų darbų įsigijimą pagrindžiančius dokumentus. Papildomi darbai apmokami, jeigu jie raštiškai buvo suderinti su Užsakovu, nurodant jų būtinumą kaip tai nustatyta Sutarties sąlygų IX skyriuje.


IV. DARBŲ ATLIKIMO IR SUTARTIES GALIOJIMO TERMINAI

4.1. Sutartis įsigalioja po to, kai Sutarties Šalys pasirašo Sutartį. Šalims nepasirašius Sutarties, Sutartis yra laikoma neįsigaliojusia. Sutarčiai įsigaliojus, ji galioja iki visų Darbų užbaigimo (kai baigiasi Darbų teikimo terminas arba išnaudojamos Sutarties vykdymui skirtos lėšos) ir atsiskaitymo už juos, bei kitų sutartinių įsipareigojimų įvykdymo dienos, arba kai Sutarties Šalys sutaria ją nutraukti, arba ji nutraukiama Sutartyje nustatytais atvejais.
[bookmark: _Hlk184719793]4.2. Darbų atlikimo terminas – 13 mėn. Į Darbų atlikimo terminą neįskaitomas Sutarties sustabdymo laikotarpis dėl Sutartyje nurodytų aplinkybių.
4.3. Darbų atlikimo pradžia - Sutarties įsigaliojimo data.


V. ŠALIŲ TEISĖS IR PAREIGOS

5.1. Užsakovas turi teisę:
5.1.1. kontroliuoti ir prižiūrėti, ar atliekamų Darbų atlikimo eiga, kiekis, kaina, medžiagų kokybė ir įrangos naudojimas atitinka Sutarties sąlygose nustatytus reikalavimus;
5.1.2. reikalauti, kad Rangovas Darbus vykdytų laikydamasis normatyvinių statybos dokumentų reikalavimų. Jeigu Rangovas nukrypsta nuo sutartinių įsipareigojimų, nesilaiko normatyvinių statybos dokumentų reikalavimų ir (ar) kitų Sutartimi prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktą Darbą iki nustatytų statybos Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
5.1.3. duoti nurodymus Rangovui ir reikalauti jų vykdymo, jei sistemingai pažeidžiami Sutartyje nurodyti kokybiniai reikalavimai;
5.1.4. sulaikyti mokėjimus už atliktus Darbus, jeigu dėl Rangovo kaltės nepašalinti anksčiau nurodyti apmokėjimui pateiktų Darbų defektai; 
5.1.5 reikalauti iš Rangovo ir iš jo gauti informaciją bei dokumentus patvirtinančius, kad Rangovas Sutarties vykdymo metu taiko aplinkos apsaugos reikalavimus;
5.1.6. Užsakovas turi ir kitas šios Sutarties bei Lietuvos Respublikoje galiojančių teisės aktų numatytas teises.
5.2. Užsakovas įsipareigoja:
5.2.1. bendradarbiauti su Rangovu vykdant Darbus;
5.2.2. vesti atliktų Darbų apskaitą ir priimti tinkamai atliktus Darbus pagal aktus ir pasirašytas PVM sąskaitas – faktūras;
5.2.3. suteikti Rangovui visą informaciją, reikalingą Sutartyje numatytiems Darbams atlikti;
5.2.4. sumokėti Rangovui už tinkamai atliktus bei nustatyta tvarka priimtus Darbus Sutartyje numatytais terminais ir tvarka;
5.2.5. nesudaryti iki šios Sutarties pabaigos ar nutraukimo sutarčių dėl analogiškų Darbų vykdymo Sutarties objekte su kitais Rangovais be raštiško Rangovo sutikimo;
5.2.6. pastebėjęs nukrypimus nuo Sutarties sąlygų, bloginančius Darbų rezultatų kokybę, ar kitus trūkumus, nedelsdamas apie tai pranešti Rangovui.
5.3. Rangovas turi teisę:
5.3.1. Rangovas turi teisę užbaigti Darbus anksčiau sutarto termino;
5.3.2. laiku gauti apmokėjimą už tinkamai atliktus Darbus, pagal Sutarties sąlygas;
5.3.3. naudotis Lietuvos Respublikos melioracijos įstatymo ir kituose Lietuvos Respublikos teisės aktuose numatytomis Rangovo teisėmis.
5.4. Rangovas įsipareigoja:
5.4.1. kartu su Užsakovo atstovu nuvykti apžiūrėti objektus;
5.4.2. Darbus atlikti laiku, kokybiškai;
5.4.3. Darbų zonoje užtikrinti saugias darbo sąlygas;
5.4.4. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių ir judančių žmonių apsaugą nuo atliekamų darbų sukeliamų pavojų;
5.4.5. užtikrinti, kad jo darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebus apsvaigę nuo alkoholio, narkotinių, toksinių ir (arba) psichotropinių medžiagų;
5.4.6. atlikti Darbus tvarkingai, neteršiant teritorijos;
5.4.7. savo sąskaita atlyginti nuostolius, kurie atsirado dėl netinkamo Darbų atlikimo;
5.4.8. savo sąskaita ištaisyti Darbų defektus;
5.4.9. atlikti Darbus vadovaujantis galiojančiais STR, Lietuvos Respublikos statybos įstatymu, kitais norminiais dokumentais bei turėti leidimus, suteikiančius teisę vykdyti Darbus;
5.4.10. suteikti Civiliniame kodekse Darbams numatytas garantijas;
5.4.11. užtikrinti, kad statybvietėje statybos Darbus atliekantys asmenys, nurodyti Lietuvos Respublikos valstybinio socialinio draudimo įstatymo 151 straipsnio 1 dalyje, turėtų galiojantį Valstybinio socialinio draudimo įstatymo 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – kodas), o tais atvejais, kai jiems kodas negali būti suformuotas, privalo turėti kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančius dokumentus ir pateikti jį (juos):
5.4.11.1. patikrinimo metu Lietuvos Respublikos užimtumo įstatymo 55 straipsnyje nurodytoms institucijoms;
5.4.11.2. statybos patikrinimo metu Valstybinei teritorijų planavimo ir statybos inspekcijai prie Aplinkos ministerijos;
5.4.11.3. prieš patenkant į statybvietę ir statybvietėje pareikalavus statytojui (Užsakovui) ar jo vienam įgaliotam rangovui ar jų įgaliotiems asmenims.
5.4.12. Darbų atlikimo laikotarpiu taikyti  vykdomiems darbams (kelių ir/ar gatvių statyba ar remontas) aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais;
5.4.13. Užsakovui pareikalavus, raštu informuoti Užsakovą apie objekte dirbančius subrangovus;
5.4.14. nedelsiant raštu informuoti Užsakovą apie bet kurias aplinkybes, trukdančias ar galinčias sutrukdyti Rangovui atlikti darbus nustatytais terminais;
5.4.15. vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.


VI. ŠALIŲ ATSAKOMYBĖ

6.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
6.2. Rangovas, neatlikęs Darbų Sutartyje nurodytais terminais, moka Užsakovui 0,02 proc. dydžio delspinigius už kiekvieną uždelstą dieną nuo neįvykdytų pagal Sutartį Darbų vertės iki bus atlikti Darbai. Užsakovas turi teisę pagal šią Sutartį priskaičiuotus delspinigius išskaičiuoti iš Rangovui mokėtinų sumų, prieš tai raštu pranešęs Rangovui.
6.3. Nustatytu laiku su Rangovu neatsiskaitęs Užsakovas moka 0,02 proc. delspinigius už kiekvieną uždelstą dieną nuo neapmokėtų atliktų Darbų kainos.
6.4. Delspinigių sumokėjimas neatleidžia Sutarties Šalių nuo numatytų įsipareigojimų vykdymo, neatideda pradelstų įsipareigojimų vykdymo terminų bei teisės Sutartyje nustatyta tvarka nutraukti Sutartį prieš terminą.
6.5. Rangovui vėluojant atlikti Darbus ar juos atlikus nekokybiškai, su defektais, taip pat vilkinant Darbus ar piktnaudžiaujant, Užsakovas, siekdamas apginti savo teisėtus interesus, gali atlikti neapmokėtų sumų įskaitymus į nuostolius, bet Užsakovas apmoka už kokybiškai atliktus darbus.
[bookmark: _Hlk130893163]6.6. Už Sutarties 5.4.12 papunktyje nustatytų įsipareigojimų nevykdymą, pirmą kartą Rangovas moka 500,00 (penkių šimtų) eurų dydžio baudą. Apie atliktą išskaitymą Užsakovas raštu informuoja Rangovą. Pakartotinis šių įsipareigojimų nevykdymas laikomas esminiu Sutarties pažeidimu;
6.7. Rangovas atsako už bet kokią žalą, kurią jis, jo darbuotojai bei įranga Darbų atlikimo metu padaro fiziniams ir juridiniams asmenims, ūkininkams bei kitiems ūkiniams subjektams, privačiai bei visuomeninei nuosavybei, jei tai atsitinka dėl paties Rangovo kaltės. Rangovas atsako už darbuotojų darbo saugos reikalavimų vykdymą atliekant darbus ir jų neatlikimo pasekmes.
6.8. Rangovas privalo atlyginti Užsakovui ir (arba) bet kuriam asmeniui (trečiajai šaliai) visus padarytus nuostolius, jeigu šie nuostoliai atsirado dėl įsipareigojimų nevykdymo, kuriuos savo ruožtu sukėlė Rangovas, nesilaikydamas šios Sutarties ar netinkamai ją vykdydamas, arba pažeisdamas darbų saugos reikalavimus. 
6.9. Rangovas atsako už tinkamą Sutartyje numatytų Darbų organizavimą ir vykdymą. Savo sąskaita atlygina Užsakovui ir tretiesiems asmenims visus nuostolius, kurie atsirado dėl netinkamo Sutarties vykdymo ar jos nevykdymo.
6.10. Šalys susitaria, kad esminiu Sutarties pažeidimu bus laikomas:
6.10.1. pažeidimas, atitinkantis Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
6.10.2. Rangovo sutartinių įsipareigojimų vykdymo terminų nesilaikymas;
6.10.3. Sutarties kainodaros taisyklių nesilaikymas;
6.10.4. Rangovo kvalifikacijos neturėjimas;
6.10.5. pakartotinas įsipareigojimų, nustatytų Sutarties 5.4.12 papunktyje, nevykdymas.


VII. ATLIKTŲ DARBŲ PERDAVIMO IR PRIĖMIMO TVARKA

7.1. Rangovas privalo vykdyti Darbus laikydamasis šios Sutarties, Lietuvos Respublikos įstatymų ir kitų teisės aktų nuostatų.
7.2. Į atliktų Darbų aktus įtraukiamos visos Rangovui pagal Sutarties nuostatas mokėtinos sumos.
7.3. Jeigu bet kuriuo šios Sutarties vykdymo metu paaiškėja, kad atlikti Darbai neatitinka šioje Sutartyje ar jos prieduose nustatytų kokybės reikalavimų, naudotos prastesnės kokybės medžiagos, nukrypta nuo Techninės specifikacijos ar kitų Sutartyje numatytų reikalavimų be Užsakovo raštiško sutikimo, tuomet sudaromas abiejų Šalių pasirašomas Defektinis aktas. Rangovui nepagrįstai atsisakius pasirašyti Defektinį aktą, jis pasirašomas Užsakovo vienašališkai ir įteikiamas Rangovui pasirašytinai arba išsiunčiamas registruotu paštu.
7.4. Užsakovas turi teisę nepasirašyti Aktų ir neatlikti mokėjimų, kol Rangovas savo sąskaita nepašalina Defektiniame akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų Darbų trūkumų, jei būtų nustatyta, kad jie atsirado dėl Rangovo kaltės. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita, arba kompensuotų Užsakovo dėl to patirtus nuostolius.
7.5. Rangovas suteikia Civilinio kodekso 6.698 straipsnyje Darbams numatytas garantijas.
7.6. Garantinio laikotarpio metu atsiradus Darbų defektų, tos Darbų dalies garantinis laikotarpis yra sustabdomas laikotarpiui nuo Užsakovo pirmojo pranešimo apie defektą dienos iki visiško defektų pašalinimo dienos. Po visiško defektų pašalinimo garantinis terminas pratęsiamas tam laikotarpiui, kuriam buvo sustabdytas.


VIII. SUBRANGOVAI, JŲ KEITIMO TVARKA

[bookmark: _Hlk133321759]8.1. Rangovas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
8.2. Rangovas įsipareigoja užtikrinti, kad Sutartį vykdys pirkime pasiūlyti ir (ar) kvalifikacinius reikalavimus atitinkantys subrangovai. Rangovas yra atsakingas už subrangovų vykdomą Sutarties dalį, lyg ją vykdytų pats ir privalo užtikrinti, kad subrangovai laikytųsi Sutarties nuostatų.
8.3. Sutarčiai vykdyti pasitelkiami subrangovai nurodyti Subrangovų sąraše (Sutarties 2 priedas). Rangovas įsipareigoja iki Darbų pagal Sutartį pradžios pranešti Užsakovo atstovui tuo metu žinomų subrangovų kontaktinius duomenis ir subrangovų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.
[bookmark: _Hlk133321981]8.4. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalis (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovai atsisakymas galimas tik raštu apie tai informavus Užsakovą šiais atvejais:
8.4.1. kai Sutartyje numatytas subrangovas yra likviduojamas, bankrutuoja ar susidaro analogiška situacija;
8.4.2. kai Rangovo subrangovas (-ai) dėl objektyvių priežasčių (pavyzdžiui, subrangovui atsisakius atlikti Darbus, nutrūkus teisiniams santykiams su Rangovu ir pan.) nebegali atlikti visų ar dalies Sutartyje ar jos prieduose nurodytų Darbų;
8.4.3. siekiant tinkamai ir laiku įvykdyti Sutartį dėl pagrįstų aplinkybių būtina padidinti Darbų atlikimo spartą.
8.5. Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Rangovui ir Užsakovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.
8.6. Pakeisti subrangovai privalo būti ne žemesnės kvalifikacijos ir ne mažesnės patirties, kaip subrangovai nurodyti pasiūlyme. Naujų subrangovų pasitelkimą Užsakovas kartu su Rangovu įformina raštišku susitarimu prie sudarytos Sutarties.
8.7. Užsakovas gali tiesiogiai atsiskaityti su subrangovais už jų atliktus Darbus. Tiesioginio atsiskaitymo su subrangovais galimybės įgyvendinamos šia tvarka:
8.7.1. subrangovas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Rangovo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subrangovu. Šioje Sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su subrangovu tvarka, atsižvelgiant į pirkimo dokumentuose ir subrangos sutartyje numatytus reikalavimus;
8.7.2. subrangovas, prieš pateikdamas sąskaitą Užsakovui, turi ją suderinti su Rangovu. Suderinimas laikomas tinkamu, kai subrangovo išrašytą sąskaitą raštu patvirtina atsakingas Rangovo atstovas, kuris yra nurodytas trišalėje sutartyje. Užsakovo atlikti mokėjimai subrangovui pagal jo pateiktas sąskaitas atitinkamai mažina sumą, kurią Užsakovas turi Rangovui pagal Sutarties sąlygas ir tvarką. Rangovas, išrašydamas ir pateikdamas sąskaitas Užsakovui, atitinkamai į jas neįtraukia subrangovo tiesiogiai Užsakovui pateiktų ir Rangovo patvirtintų sąskaitų sumų;
8.7.3. tiesioginis atsiskaitymas su subrangovu neatleidžia Rangovo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subrangovu, Rangovui Sutartimi numatytos teisės, pareigos ir kiti įsipareigojimai nepereina subrangovui;
8.7.4. jei dėl tiesioginio atsiskaitymo su subrangovu faktiškai nesutampa Rangovo ir subrangovo nurodyti kiekiai/apimtys/mokėtinos sumos, rizika prieš Užsakovą tenka Rangovui ir neatitikimai pašalinami Rangovo sąskaita;
8.7.5. atsiskaitymas su subrangovu vykdomas per 30 (trisdešimt) dienų nuo tinkamos sąskaitos pateikimo Užsakovui.


IX. SUTARTIES KEITIMAS

9.1. Sutarties sąlygos pirkimo Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. Tais atvejais, kai pirkimo Sutarties sąlygų keitimo būtinybės nebuvo įmanoma numatyti rengiant pirkimo sąlygas ir (ar) pirkimo Sutarties sudarymo metu, pirkimo Sutarties Šalys gali keisti tik neesmines pirkimo Sutarties sąlygas.
9.2. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis. Pakeitimai gali būti atliekami esant aiškiai įrodomiems praleidimams, netikslumams, klaidoms ar kitiems neatitikimams Užsakovo pateiktoje Techninėje specifikacijoje dėl kurių nebereikia atlikti Darbų arba reikia juos įsigyti papildomai; dėl techninių sprendinių keitimo; rinkoje nebegaminamos, nebetiekiamos prekės, medžiagos ar įranga; būtinybė / tikslingumas atsisakyti atskiro darbo ar mažinti apimtis dėl to, kad Darbai ar jų dalis tapo nereikalingi, t. y. išnyko jų poreikis, Užsakovui ir (ar) siekiant racionaliai naudoti Sutarties finansavimo lėšas; nepakankamas finansavimas Sutarčiai užbaigti.
9.3. Sutarties sąlygų keitimu nėra laikomi techninio pobūdžio pirkimo Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.
9.4. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
9.5. Visi darbai, kuriuos Rangovas atliks savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y. nesuderinus su Užsakovu, nepasirašius papildomo susitarimo dėl Sutarties pakeitimo, Rangovui nebus apmokami.


X. SUTARTIES SUSTABDYMAS

10.1. Esant svarbioms aplinkybėms, nepriklausančioms nuo Rangovo valios, dėl kurių Rangovas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos Sutarties vykdymui; Užsakovui būtinas papildomas laikas atlikti papildomą pirkimą; ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas), Užsakovas turi teisę sustabdyti Rangovų įsipareigojimų ar kurios nors jų dalies, kuri negali būti vykdoma, vykdymą.
10.2. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas.
10.3. Užsakovas dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Užsakovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų (ar dalies) Darbų vykdymą, nurodydamas (jeigu įmanoma) sustabdymo trukmę dienomis. Aplinkybės, dėl kurių gali būti stabdomi Darbai, yra:
10.3.1. trečiųjų šalių įtaka;
10.3.2. sustabdytas finansavimas arba trūksta finansavimo; 
10.3.3. laiku neatlaisvinta Darbų vieta;
10.3.4. būtinas papildomas laikas įvykdyti papildomų darbų viešąjį pirkimą;
10.3.5. bet koks nenumatytas gamtos jėgų veikimas, kurio joks patyręs Užsakovas nebūtų galėjęs tikėtis;
10.3.6. fizinės kliūtys arba kitos nei klimatinės fizinės sąlygos, su kuriomis, vykdant Darbus, susidurta statybvietėje, ir tų kliūčių ar sąlygų Užsakovas nebūtų galėjęs pagrįstai numatyti;
10.3.7. bet koks uždelsimas ar sutrikimas dėl Pakeitimo;
10.3.8. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris Rangovas ir (ar) Užsakovas.
10.4. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas.
10.5. Užsakovas privalo pranešti Rangovui apie Darbų sustabdymo priežasčių išnykimą arba numatomą išnykimo ir Darbų atnaujinimo terminą nedelsdamas, bet ne vėliau negu per 2 darbo dienas nuo sužinojimo apie tai.
[bookmark: _Ref88654322]10.6. Po to, kai Užsakovas praneša Rangovui apie Darbų atnaujinimą arba nelieka pagrindo Rangovui stabdyti Darbus, Šalys privalo per įmanomai trumpiausią protingą laiką apžiūrėti, įvertinti ir užfiksuoti darbų, produktų bei įrenginių būklę. Rangovas privalo kaip įmanoma greičiau atnaujinti Darbus; sustabdytų Darbų terminų skaičiavimas atnaujinamas tą dieną, kada Rangovas atnaujina Darbus. Rangovas privalo pirmiausiai savo sąskaita pašalinti nustatytus Darbų, produktų bei įrenginių defektus, atkurti pablogėjusią būklę ir praradimus.
10.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo (tikslų arba apytikslį) terminą, bei pridedant dokumentus, patvirtinančius sustabdymo pagrindą (jeigu tokie yra). Tokio sustabdymo metu visus Darbus (medžiagas, įrangą, objektą) Rangovas privalo prižiūrėti, sandėliuoti, saugoti nuo sugadinimo, praradimo arba žalos. 
10.8. Sutarties vykdymo sustabdymai ir (ar) Sutarties vykdymo atnaujinimai įforminami Užsakovo raštu. 


XI. NENUGALIMOS JĖGOS APLINKYBĖS

11.1. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl aplinkybių, kurių ji negalėjo kontroliuoti bei numatyti Sutarties sudarymo metu, ir kad protingomis pastangomis negalėjo užkirsti kelio šių aplinkybių ar jų pasekmių atsiradimui (force majeure).
11.2. Nenugalimos jėgos aplinkybėmis yra laikomos aplinkybės, nurodytos Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.
11.3. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, sustabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
11.4. Šalis, prašanti atleisti ją nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
11.5. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
11.6. Jeigu nenugalimos jėgos aplinkybės tęsiasi ilgiau kaip 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas.


XII. SUTARTIES NUTRAUKIMO TVARKA

12.1. Sutartis gali būti nutraukta:
12.1.1. Užsakovas įspėjęs Rangovą prieš 14 (keturiolika) kalendorinių dienų, gali vienašališkai nutraukti Sutartį šiais atvejais:
12.1.1.1. kai Rangovas per pagrįstai nustatytą laikotarpį neįvykdo pagrįstų Užsakovo nurodymų atlikti netinkamai įvykdytus arba neįvykdytus sutartinius įsipareigojimus;
12.1.1.2. kai Rangovui nustatomi esminiai Sutarties pažeidimai; 
12.1.1.3. kai Rangovas perleidžia Sutartį be Užsakovo raštiško sutikimo;
12.1.1.4. kai Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
12.1.1.5. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti neigiamos įtakos tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis;
12.1.1.6. kai paaiškėja, kad su Rangovu neturėjo būti sudaryta pirkimo Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
12.1.2. Rangovas, gavęs pranešimą iš Užsakovo apie Sutarties nutraukimą pagal bet kurią iš Sutarties 12.1.1 punkte numatytų sąlygų, turi teisę pateikti Užsakovui rašytinius paaiškinimus per 5 (penkias) darbo dienas nuo pranešimo iš Užsakovo gavimo dienos.
12.1.3. Rangovas, įspėjęs Užsakovą prieš 14 (keturiolika) kalendorinių dienų, gali nutraukti Sutartį, jei:
12.1.3.1. Užsakovas nevykdo savo sutartinių įsipareigojimų daugiau kaip 90 (devyniasdešimt) kalendorinių dienų;
12.1.3.2. Užsakovas stabdo Darbų ar jų dalies atlikimą daugiau kaip 90 (devyniasdešimt) kalendorinių dienų dėl Sutartyje nenurodytų ir ne dėl Rangovo kaltės atsiradusių priežasčių.
12.2. Sutartis gali būti nutraukta:
12.2.1. abiejų Šalių rašytiniu susitarimu;
12.2.2. kitais Civilinio kodekso nustatytais pagrindais ir sąlygomis.
12.3. Šalys neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus šią Sutartį Šalis privalo kitos Šalies reikalavimu sumokėti 10 (dešimt) procentų baudą nuo bendros Sutarties kainos.
12.4. Užsakovui arba Rangovui vienašališkai nutraukus Sutartį Rangovas privalo perduoti iki Sutarties nutraukimo datos atliktus darbus, šalims pasirašant priėmimo – perdavimo aktą. Užsakovas privalo apmokėti už atliktus Darbus, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Rangovo kaltės.
12.5. Sutartį nutraukus dėl vienos iš Šalių kaltės, kalta Šalis atlygina kitai Šaliai nuostolius, patirtus dėl Sutarties nutraukimo. Nuostolių sumą kalta Šalis perveda į kitos Šalies sąskaitą per 30 (trisdešimt) kalendorinių dienų nuo pagrįsto prašymo ir nuostolius patvirtinančių dokumentų gavimo dienos.
12.6. Sutarties nutraukimas neatleidžia Sutarties Šalių nuo delspinigių, priskaičiuotų iki Sutarties nutraukimo, mokėjimo.


XIII. KONFIDENCIALUMAS

13.1. Kiekviena Šalis įsipareigoja saugoti visą iš kitos Šalies gautą informaciją, kuri, atsižvelgiant į Lietuvos Respublikos teisės aktus, yra įslaptinta ar sudaro valstybės, tarnybos ar komercinę paslaptį, taip pat įsipareigoja nenaudoti tokios informacijos jokiais kitais tikslais, išskyrus Sutartyje nurodytus tikslus.
13.2. Kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis bei duomenų apsaugą.
13.3. Šalys atsakingos už asmens duomenų apsaugą, jei tokie duomenys būtų naudojami Sutarties vykdymo metu, kaip tai nustato 2016 m. balandžio 27 d. Europos Parlamento ir Tarybos reglamentas (ES) 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas)“ (OL 2016 L 119, p.1),  Lietuvos Respublikos asmens duomenų teisinės apsaugos įstatymas ir Ukmergės rajono savivaldybės administracijos direktoriaus 2019 m. balandžio 15 įsakymu Nr.13-541 patvirtintos Asmens duomenų tvarkymo Ukmergės rajono savivaldybės administracijoje taisyklės (aktuali redakcija).


XIV. GINČŲ SPRENDIMAS

14.1. Šalių teisės ir pareigos aiškinamos pagal šios Sutarties nuostatas bei Lietuvos Respublikos teisės aktus.
14.2. Šalys sieks, kad visi ginčai, nesutarimai ir pretenzijos, kurie gali kilti tarp Šalių dėl šios Sutarties, būtų sprendžiami derybų keliu per 20 (dvidešimt) darbo dienų. Šalims nesusitarus, visi ginčai, kylantys dėl šios Sutarties nagrinėjami Lietuvos Respublikos civilinio proceso kodekso nustatyta tvarka teisme.


[bookmark: _Hlk133326300]XV. BAIGIAMOSIOS NUOSTATOS

15.1. Šiai Sutarčiai ir visoms iš jos atsirandančioms teisėms ir pareigoms taikomi Lietuvos Respublikos įstatymai ir kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
15.2. Rangovo ir Užsakovo vienas kitam siunčiami pranešimai turi būti raštiški. Tokie pranešimai turi būti siunčiami paštu, el. paštu arba įteikiami asmeniškai (pasirašytinai) Sutartyje Šalių nurodytais adresais.
15.3. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau kaip prieš 5 (penkias) dienas. Jei Šalis nesilaiko šio reikalavimo, ji neturi teisės į Pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
15.4. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai Šaliai be išankstinio raštiško kitos Šalies sutikimo.
15.5. Sutartis sudaroma lietuvių kalba. Šalys sutaria, kad elektroniniu parašu pasirašytas Sutarties egzempliorius turi originalaus dokumento galią.
15.6. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
15.7. Bet kokie Sutarties pakeitimai ir papildymai galioja, tik jeigu yra padaryti raštu ir Šalių pasirašyti. Visi Sutarties priedai yra neatskiriama jos dalis.
15.8. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
15.9. Užsakovo atstovas, atsakingas už Sutarties vykdymo proceso koordinavimą, orgnizavimą ir kontrolę, ...................(pareigos, vardas, pavardė), tel. .............., mob. ............, el. p. ..................., kuris koordinuoja šios Sutarties vykdymą (organizuoja Savivaldybės administracijos įsipareigojimų įvykdymą, kontroliuoja prievolių vykdymą, jų kokybę ir atitiktį Sutarties ir pirkimo dokumentų reikalavimams, organizuoja visą susirašinėjimą su Rangovu, inicijuoja netesybų taikymą, Sutarties peržiūrą, pakeitimus ir pratęsimą, kaip tai numatyta, kontroliuoja kaip Rangovas vykdo kitus sutartinius įsipareigojimus). Informuoja Centralizuotų viešųjų pirkimų skyriaus specialistus apie įvykdytas Sutartis, vadovaudamasi Viešųjų pirkimų įstatymo bei Ukmergės rajono savivaldybės administracijos direktoriaus 2024 m. rugsėjo 9 d. įsakymu Nr. 13-1063 patvirtintos Ukmergės rajono savivaldybės administracijos viešųjų pirkimų organizavimo ir vidaus kontrolės tvarkos (toliau – Viešųjų pirkimų organizavimo tvarka) nuostatomis. Pasikeitus atsakingam asmeniui už Sutarties vykdymo proceso koordinavimą, organizavimą ir kontrolę, Užsakovas apie tai informuos atskiru rašytiniu pranešimu.
15.10. Rangovo atstovas, atsakingas už Sutarties vykdymo procesą ...................(pareigos, vardas, pavardė), tel. ................, el. p. ........................
15.11. Už Sutarties ir jos pakeitimų viešinimą atsakingi Centralizuotų viešųjų pirkimų skyriaus specialistai Ukmergės rajono savivaldybės administracijos Viešųjų pirkimų organizavimo tvarkoje nustatyta tvarka.


XVI. SUTARTIES PRIEDAI

[bookmark: _Ref227941617]16.1.Sutarties pasirašymo metu prie Sutarties pridedami šie priedai, kurie yra neatskiriama Sutarties dalis ir laikomi vienas kitą paaiškinančiais bei papildančiais:
16.1.1. Rangovo pasiūlymo dokumentai – Sutarties 1 priedas (pridedama);
16.1.2. Subrangovų sąrašas – Sutarties 2 priedas (pridedama);
16.1.3. Techninė specifikacija – Sutarties 3 priedas (pridedama);
16.1.4. Atliktų darbų akto forma F2 – Sutarties 4 priedas (pridedama);
16.1.5. Atliktų darbų ir išlaidų apmokėjimo pažymos forma F3 – Sutarties 5 priedas (pridedama);
16.1.6. Pirkimo sąlygos, pirkimo sąlygų paaiškinimai/patikslinimai (originalai saugomi Užsakovo, kopijos pateiktos CVP IS). 


XVII. ŠALIŲ REKVIZITAI IR PARAŠAI

	Užsakovas:
Ukmergės rajono savivaldybės administracijos
Ukmergės miesto seniūnija
Vytauto g. 88, LT-20177 Ukmergė,
Įm. k. 188689368, 
Tel. (0 340) 63483
el. p.  ukmerges_sen@ukmerge.lt
A. s. LT02 4010 0429 0053 0721
Luminor Bank AS Lietuvos skyrius
Banko kodas 40100

Seniūnas
Žilvinas Dirsė
______________________________

	Rangovas:

Įm. k.
PVM mokėtojo kodas
Tel.: 
El. p.
A. s. LT
Bankas 
Banko kodas


Rangovo atstovas

_____________________________

	
	




[bookmark: _Hlk119706404]2026 m. ...............            d. 
Sutarties Nr.              
1 priedas

GATVIŲ DUOBIŲ TAISYMO ASFALTBETONIO MIŠINIU DARBŲ SUTARTIS

RANGOVO PASIŪLYMAS






2026 m. ...............            d. 
Sutarties Nr.                
2 priedas

GATVIŲ DUOBIŲ TAISYMO ASFALTBETONIO MIŠINIU DARBŲ SUTARTIS
SUBRANGOVŲ SĄRAŠAS

	Eil. Nr.
	Subrangovo/subteikėjo pavadinimas, įmonės kodas, adresas
	Perduodamų Darbų/paslaugų dalis (nurodant konkrečius pagal pirkimo sutartį prisiimamus įsipareigojimus)
	Darbų/paslaugų dalies vertine išraiška eurais arba procentais kuriai ketinama pasitelkti Subrangovą/subteikėją
	Subrangovo/subteikėjo atstovas (vardas, pavardė, tel. Nr., el. pašto adresas) 

	1.
	
	
	
	



________________________



2026 m. ...............            d. 
Sutarties Nr.                
3 priedas

GATVIŲ DUOBIŲ TAISYMO ASFALTBETONIO MIŠINIU DARBŲ SUTARTIS

TECHNINĖ SPECIFIKACIJA


(pridėta prie pirkimo dokumentų: Pirkimo sąlygų 3 priedas)


[bookmark: _Hlk119707516]2026 m. ...............            d. 
Sutarties Nr.                
4 priedas
ATLIKTŲ DARBŲ AKTAS Nr. ____
Data___________

Užsakovas: Ukmergės rajono savivaldybės administracija		F2
Rangovas: ________________________________________
Sutartis: __________________________________________
		(Nr. ir data) 

Objektas:_____________________________________________________________________
(pavadinimas)

AKTAS Nr. ______
už 202__ m. ______________ mėn.
	Eil. Nr.
	Objekto pavadinimas 
	Mato vnt.
	Kiekis
	Vieneto kaina (be PVM), 
Eur
	Iš viso 
(be PVM), 
Eur

	1
	
	
	
	
	

	2
	
	
	
	
	

	…
	
	
	
	
	

	
	Iš viso (be PVM):
	
	
	
	

	
	PVM 21%
	
	
	
	

	
	Iš viso (su PVM):
	
	
	
	



Darbus pridavė:			Darbus priėmė:
___________________________		___________________________ ___________________________                                   	 ___________________________
(pareigos, vardas, pavardė, parašas, data)		(pareigos, vardas, pavardė, parašas, data)
A.V.				A.V.
2


2026 m. ...............            d. 
Sutarties Nr.                
5 priedas
										F-3
Užsakovas:	…………………………………………………….. 
Rangovas:		…………………………………………………  

Atliktų darbų ir išlaidų apmokėjimo
P A Ž Y M A Nr.

202_ m.  ……………………………  mėn. 
 					(Eur, ct)
	Eil. Nr.
	Objekto pavadinimas
	Rangos sutarties (pap. susitarimų) Nr.

	Objekto kaina
	Atlikta darbų

	
	
	
	
	Nuo statybos pradžios 
	Nuo metų pradžios
	Per ataskaitinį laikotarpį

	
	
	
	
	
	Darbų vertė
	PVM
	Iš viso
	Darbų vertė
	PVM
	Iš viso

	1
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	Viso:
	
	
	
	
	
	
	
	
	



Techninis prižiūrėtojas:	………………………………………………..
Atestato Nr.

Užsakovas:	………………………………..				Rangovas:	…………………………………….
A. V.							A. V.			
202_ m. ………………….. mėn. ……. d.				202_ m. ………………….. mėn. ……. d.	

